**Popayán** službeno **San José de Popayán** je grad i općina od 325,477 stanovnika na jugozapadu Kolumbije u Departmanu Cauca, čiji je administrativni centar.

Dobar dio stanovnika Popayana su indijanci.

Geografija
----------

Prostire se u kotlini rijeke Cauce između Istočnih i Centralnih Kolumbijskih Kordiljera, udaljen 596 km jugozapadno od glavnog grada Bogote.

Kroz grad pored Cauce, protiču i rijeke; Molino, Piedras, Vinagre, Negro, Ejido, Blanco, Hondo, Saté, Palacé Clarete i Pisojé i gotovo 50 potoka.

Centar grada
UNESCO je procesiju Velikog tjedna uvrstio 2009. na Listu nematerijalne svjetske baštine u Americi.

Historija
---------

Popayán je osnovao konkvistador Sebastián de Belalcázar 13. januara 1537. u vrijeme dok je tragao za mitskim El Doradom.
Svečana ceremonija osnivanja sa misom održana je 15. augusta 1537. tek kad su potpuno pokoreni indijanci.

Od samog početka imao je ulogu vjerskog i administrativnog centra.

Nakon 1550. španjolski kolonisti počeli su osnivati velike hacijende i rančeve sa stokom, otkriće zlata i njihovo kasnije iskapanje po rudnicima donjele su tim porodicima veliko bogatstvo i političku moć.
Procvat rudarstva i trgovine, učinili su Popayán vrlo važnim gradom u Vicekraljevstvu Nova Granada.

U to vrijeme Popayán se svojim palačama i crkvama i brojnim plemstvom natjecao s gradovima kao što su Cartagena, Bogotá i Tunja.
Historijski centar Popayána smatra se jednim od najljepših i najbolje očuvanih u Kolumbiji i Latinskoj Americi.

Popayán je od 1827. i univerzitetski centar, tad je počeo sa radom *Univerzitet Cauca*.
Nakon što je Kolumbija postala nezavisna opao je ekonomski značaj grada.

Znamenitosti
------------

Centar grada ima brojne palače i crkve građene za kolonijalnog perioda.
Ali su najveće atrakcije Toranj sa satom građen krajem 17. vijeka i most Humilladero iz 1873.

Privreda, trasport
------------------

Današnji Popayan je grad prehrambene, tekstilne i industrije građevinskih materijala.

Kako se nalazi na trasi Panameričkog autoputa, i usto je povezan željezničkom prugom Cali-Medellín-Popayán a ima i aerodromom *Guillermo León Valencia* (ICAO: *SKPP*, IATA: *PPN*). odlično je povezan sa ostalim gradovima.
Uz sve to on je i veliko raskršće guste mreže departmanskih cesta.

Izvori
------

1. 1 2 3 4 5 6 7  „*Cauca Department in Colombia*" (engleski). City population. Pristupljeno 11.12.2022.
2. 1 2 3 4 5 6 7  „*Popayán*" (engleski). Encyclopaedia Britannica. Pristupljeno 11.12.2022.
3. 1 2  „*Nuestra Geografía*" (španjolski). Alcaldia de Popayan. Pristupljeno 11.12.2022.
4. ↑  „*Historia Popayán*" (španjolski). Asocapitales. Pristupljeno 11.12.2022.
5. 1 2 3 4  „*Historia*" (španjolski). Alcaldia de Popayan. Pristupljeno 11.12.2022.
6. ↑  „*Guillermo León Valencia Airport*" (engleski). Skybrary. Pristupljeno 12.12.2022.

Vanjske veze
------------

***Popayán*** na Wikimedijinoj ostavi

* *Alcaldía de Popayán* (Službene stranice grada) ()

| * p
* r
* u
Svjetska baština u Kolumbiji |
| --- |
|  | 
Historijski centar grada Cartagene • Kolumbijska polja kave • Nacionalni park Los Katíos • Rezervat prirode otoka Malpelo • Arheološki park San Agustín • Historijski centrar grada Santa Cruz de Mompox • Nacionalni arheološki park Tierradentro
 | Kolumbijska zastava |
| **Nematerijalna svjetska baština Kolumbije**
Karneval Barranquilla • Karneval Negros y Blancos • Procesija Velikog tjedna u Popayánu • Ambijent San Basilio de Palenque • Festival sv. Franje Asiškog u Quibdu |